Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 398

2. Emellett a kibocsátások minimalizálása céljából minden Fél a nyilvánosság számára széles körben elérhetõvé tehet információkat a következõkre vonatkozóan: (a) Kevésbé szennyezõ üzemanyagok, megújuló energiaforrások és hatékony energiafelhasználás, beleértve a közlekedésben való alkalmazásukat; (b) A termékekben lévõ illékony szerves vegyületek, beleértve a címkén szereplõ információkat; (c) A lakosság által termelt, illékony szerves anyagokat tartalmazó hulladékok kezelésének lehetõségei; (d) Az ammónia kibocsátások csökkentésére alkalmas helyes mezõgazdasági gyakorlatok; (e) A jelen Jegyzõkönyvben tárgyalt szennyezõ anyagokkal kapcsolatos egészségi és környezeti hatások; és (f) A jelen Jegyzõkönyvben tárgyalt szennyezõ anyagok kibocsátásának csökkentése érdekében a lakosság és az ipar által tehetõ lépések.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes